De Fodn hom de Leit friacha an suibane Hoor eainnat und an des Garn, des oide Weiba am Spinnradl gspunnan hom. Im oidn Voiksglaam wern de Fodn deshoib aa ois Hoor oda Gspinst vo Feen, Ejfn, vo de Nornen oda da Jungfrau Maria deidd. De Nornen worn de weisshoorign Schicksoisgettinnen, wo de Lebmsfodn vo de Menschn gspunna hom. Im Marienglaam hoassts, dass de Suibafodn a Zoachn vo da Jungfrau Maria san. Im Voiksmund sogt ma deswegn zu de Spinnfodn a "Marienfodn", "Marienseidn", "Liabfraunhoor" oda "Marienhoor". A Legendn sogt, dass de Fodn ausn Mantl vo da Jungfrau Maria san, wo sie bei da Himmefoart trogn hod.